સલમાન ખાનના ફેંસ માટે એક ખરાબ સમાચાર આવી રહ્યા છે . સમાચાર છે કે સલમાન ખાનને સુપ્રીમ કોર્ટે ચિંકારા કેસ માટે એક નોટેસ મોકલી છે . તમને જણાવી દઇએ કે રાજસ્થાન સરકારે સુપ્રીમ કોર્ટમાં અરજી દાખલ કરી હતી . જેને કોર્ટે સ્વીકારી લીધી છે અને સલમાનને નોટિસ મોકલી છે . ઉલ્લેખનીય છે કે આ મામલે ત્રણ મહિના પહેલા જ સલમાન ખાનને મોટી રાહત મળી હતી . રાજસ્થાન હાઇકોર્ટની જોધપુર બેંચે સલમાનને 25 જુલાઇ , 2016 ના દિવસે સલમાનને રાહત આપી હતી . પરંતુ ચૂકાદા બાદ રાજસ્થાન સરકારે કહ્યુ હતુ કે તે આ ચૂકાદાને પડકારશે . આ કેસ 18 વર્ષ જૂનો છે જ્યારે સલમાન એ વખતે જોધપુરમાં ' હમ સાથ સાથ હે ' નું શૂટિંગ કરી રહ્યો હતો .